ժամանակակից պլանշետներն ու սմարթֆոնները համակարգչին միացնելիս սկսում են ավտոմատ լիցքավորվել: Դա տեղի է ունենում ի շնորհիվ այն փաստի, որ համակարգչի USB պորտով հնարավոր է էլեկտրական հոսանք փոխանցել: Սակայն որոշ սարքեր պահանջում են ավելի շատ էներգիա, քան USB պորտը տալիս է և այդ պատճառով դրանք կամ ընդհանրապես չեն լիցքավորվում, կամ էլ լիցքավորվում են չափազանց դանդաղ: Օրինակ iPad-ները համակարգչին միացնելիս վերևի անկյունում գտնվող լիցքավորման նշանը չի ցուցադրվում և տպավորություն է առաջանում, որ սարքը չի լիցքավորվում: Սակայն իրականում դրանք լիցքացորվում են չափազանց դանդաղ և լիցքավորումը կատարվում է միայն այն ժամանակ, երբ սարքը գտնվում է հանգստի վիճակում: